lipu tenpo 


Á 


wa 


nanpa moku 


o kama pona 
lon lipu tenpo! 
tenpo ni li suli 
tawa toki pona 

tan ni: tenpo suno 
pi toki pona li lon. 
toki pona li sike e 
suno nanpa mute 
wan. ona o pona! 


lipu ni la sina ken 
kama sona e nasin 
pi toki pona lon ilo 
sona e lipu musi pi 
utala pona. kinlao 
lukin e toki pi pali 
moku. o musi 


kepeken lipu tenpo! 


-jan Sonatan 

nasin Juniko ala la, nasin UCSUR li lon 


lipu sin mute pi toki pona 
sona 

tomo tawa 

anpa pi telo suli 

soweli Kapipala 

ma 

tawa pi poki monsi pi ma Asija nan- 
pa luka tu wan: ma Palata 
pilin 

tenpo sin la, mi lukin e sitelen tawa 
“utala mun” (Star Wars) 
moku 

o pali e mulapisu! 

pan suwi pi kasi kule 

toki 

waso en soweli 

ma Masuno 

musi 

seme li mi? 
kijetesantakalu o! 

alasa nimi: ma Amelika 


jan poli 


nasin Juniko ala la, 
nasin UCSUR li lon 


tan jan Ke Tami 


sina sama mi la, sina wile toki pona 
kepeken sitelen pona. taso sina wile 
pana e sitelen pona tan ilo sina tawa ilo 
ante la, ni li wile e pali. sina wile pana 
e sitelen pona sina ale lon lipu sitelen. 
sina ken pana e lipu sin ni tawa ilo ante 
la, ni li pona tawa ilo ante. nasin sitelen 
antela, pali ni li lon ala. nasin sitelen La- 
sina en nasin sitelen ante mute li wile e 
sitelen taso e lipu sin ala pi sitelen ale 
tawa pana. ni li ken ala ken tawa nasin 
pi sitelen pona? nasin sitelen ante li 
wile ala e pali mute tan seme? 


a, tan ni: ilo ale li sona e sitelen mute. 
ona li sona e sitelen Lasina e sitelen 
Elena e sitelen Sonko e sitelen Anku e 
sitelen mute mute. taso sitelen pona 
li sin. ilo li sona ala e sitelen pona tan 
sin. ilo li sona e sitelen mute tan nasin 
Juniko. nasin sona Juniko li pana e sona 
tawa ilo: sitelen ale la, nanpa li lon. nan- 
pa pona wan li lon la, ilo li ken pana e 
sitelen wile wan. a, tan ni la, sitelen 
pona o lon nasin nanpa ni! anu seme... 
pilin mi la, ona o lon ni. tan nasin ni la, 
mi ken pana e sitelen pona tawa ilo ale 
a. 


taso tenpo ni la, ona li lon ala nasin ni. 
ken la, ona li ken kama lon nasin ni lon 
tenpo kama. taso mi awen wile pana e 
sitelen pona. ni la, seme li ken? ken la, 
mi ken pana e sitelen pona tawa ilo lon 
kulupu taso pi toki pona. taso mi wile ni 
la, ilo o sona e nasin pi sitelen pona. mi 
wile ala pana e lipu sin la, nasin wan pi 
sitelen pona o lon ilo pi toki pona. nasin 
mute li lon ilo mute la, mi ken ala sona e 
nasin pona lon tenpo sitelen. tan ni la, 
nasin sona wan pi sitelen pona o lon. 


nasin ni li nasin UCSUR. 


nasin UCSUR li sama nasin Juniko, taso 
kulupu Juniko li lawa e nasin Juniko la, 
kulupu lawa ni li lawa ala e nasin UC- 
SUR. nanpa sitelen pi nasin UCSUR li 
lon poka pi nasin Juniko. kulupu Juniko 
li toki e ni: nasin Juniko li lawa ala e 
nanpa ni la, ilo li ken pana e sitelen ante 
tawa nanpa ni. tan ni la, nasin UCSUR li 
ken pana e sitelen ante tawa nanpa ni. 


nasin UCSUR li wile e seme? a, tenpo la, 
jan li pali e toki sin. toki pali ni la, sitelen 
sin li ken. taso toki ni li sin la, kulupu pi 
toki ni li lili la, sitelen sin li tawa ala na- 
sin Juniko. ni la sitelen sin ni li ken tawa 
nasin UCSUR. jan Lepeka li jan pali pi 
nasin ni, li pana e sitelen pona tawa ona. 


ni la mi ken ala ken pana e sitelen pona 
tawa ilo ante ale pi toki pona? ken ala. 
o lukin e ni: 2122122122] a, ni li pana ala e 
sitelen pi wile mi tan seme? a, ilo li wile 
sona e nasin pi sitelen ni la, o pana e 
nasin ilo sitelen tawa ilo. tenpo ni la, 
mi sona e nasin ilo ni: nasin sitelen pu 
Mono en sitelen seli kiwen en nasin 
Fairfax en nasin nanpa en linja waso 
en leko? lili en sitelen Kotopon en insa 
pi supa lape en nasin Unifont CSUR en 
sitelen Antowi. ona ale la sitelen pi na- 
sin nanpa li ken kama sitelen pona: 

kulupu pi toki pona la, ilo mute li jo e 
nasin ilo sitelen ni. taso ilo mute kin li jo 
ala. kin la, sina ken ala pana e nasin sin 


1 “leko” li ken kiwen pi poka luka 
wan li ken selo pi palisa tu tu 

ni tawa ilo luka lili. pana pi nasin sin li 
ken tawa ilo suli taso. tan ni la mi kulupu 
o awen alasa e nasin pona tawa sitelen 
pona. mi o awen pana e nasin pi alasa ni 
tawa nasin UCSUR. alasa li pini la nasin 
li kama pona mute li kama awen wawa. 
tan ni la nasin Juniko li ken moku e sama 
pi nasin UCSUR li ken pana e sitelen 


lipu sin mute pi 
toki pona 
tan jan Ke Tami 


sina lukin e lipu tenpo la ken la sina 
wile lukin e lipu sin pi toki pona. pona 
la, jan mute li pana e lipu mute pi toki 
pona. taso sina awen lukin la, sina kama 
sona e ni: lipu li tan ala jan taso pi toki 
pona. lipu li tan toki ante kin. jan pi toki 
pona li ante e lipu tawa toki pona. ni li 
ken pona. ni li ken pana e lipu mute e 
lipu wawa e lipu pi musi mute. taso ni li 
ken ala pana e lipu pi nasin pi toki pona 
taso. sina wile lukin e lipu pi tan pi toki 
pona taso la lipu ni mute o lon a! 


tan ni la, jan Lakuse li pana e wile pi uta- 
la musi sin. utala ni la alasa pi lipu sin li 
lon. lipu sin ni o tan toki pona taso o tan 
ala toki ante. lipu ni o lili ala o suli mute 
ala. nimi ale ale ale ale ale o lon lipu. 
tenpo pi alasa musi ni li kama la lipu sin 
mute li kama a. mute lipu li luka luka tu. 
suli pi lipuni li suli lili li suli mute li suli pi 
mute wawa. mi lukin e lipu. lukin ale mi 
la ona li pona li toki e ijo musi. 


sina wile sona e toki pi ijo nasa wawa 
ike la o lukin e lipu pi nimi “AAA-mute”. 
ijo ni li wawa mute li ken nasa e jan li 
kama e toki pona taso tan jan. tan ni la 
jan li poki e ijo nasa ni. 

pona tawa ilo ante. sina wile e ni la sina 
wan en sina ale li ken pali e seme tawa 
sin ni? lon la, nasin ilo nanpa li nasa li 
wile e pali tan lawa li pona ala tawa ale. 
taso pona la, nasin nanpa li suli ala tawa 
pali pi sitelen pona. sina wile e sin ilo la 
o awen kepeken sitelen pona. o sitelen 
pona mute. sitelen pona li mute la jan 
ilo li wile e sitelen pona lon ilo. 


sina wile lukin e akesi suwi la o lukin e 
lipu pi nimi “akesi li wile lon nena”. lipu 
ni la akesi li tawa li wile e ijo tan nena 
ma suli. taso ona li ken ala tawa sewi la 
ona li wile e pona tan soweli ante. suwi 
la, toki ni li kepeken sitelen pona 


sina wile lukin e utala pi kulupu tu la o 
lukin e lipu suli pi nimi “ale li ale”. kulu- 
pu tu li kepeken nasin tu pi toki pona la 
ona tu li utala. taso jan pi kulupu ala li 
kama wile pini e utala a. 


sina wile musi la o lukin e lipu pi nimi 
“ilo li wile e soweli”. ilo li wile e soweli la 
ona li alasa e soweli lon tomo ona. taso 
soweli li lon seme? sina a o pana e nasin 
pona tawa ilo. sina a o alasa e lipu pona. 
lipu pona la ilo li ken tawa. 


sina wile sona e nasin pona pi jan pona 
e nasin ike pi jan pona la o tawa lipu pi 
nimi “jan pi sona mi en jan pona ona”. 
jan wan li awen pana e moku tawa jan 
pona ona. taso tenpo wan la sijelo ona li 
kama jaki la ona li ken ala pana. 


sina wile sona e kama pi wawa nasa la 
o lukin e lipu pi nimi “jan usawi”. jan lili 
li wile sona e wawa nasa li tawa jan pi 
sona ni. taso sona ni li nasa mute. 


sina wile e toki pi tenpo kama la o 
lukin e lipu pi nimi “jan Posepomamu- 
ka#52208 o”. jan nasa li sona li sona e 
ale li toki lipu tawa jan ante. jan nasa 
sona li wile e ijo tan jan ante. jan pi sona 
ale li kepeken toki pona nasa. 


sina wile e toki pi mun ante la o wile 
e lipu pi nimi “kala pi alasa kala”. mun 
ante la ijo mute li sama ala ma sina. kasi 
en soweli en jan li lon, taso ona li sama 
lili lon ijo pi ma sina. 


sina wile kute e pilin pi kasi lili e ma pi 
kasi suli la o sona e lipu pi nimi “kasi lili 
li suli”. kasi lili li kama lon li wile kama 
suli sama kasi ante. tenpo li kama, taso 
ante li lili. 


lipu ante li kepeken sitelen pona. nimi 
ona li “lipu pi jan Kosi”. jan Kosi li kama 
tawa ma ante li kama kute e jan pi toki 
pona li kama sona toki pona li kama 


sona sitelen pona li kama sona sitelen 
suwi. ona li pilin pona. 


lipu pi nimi “lipu pi soweli Lulu” la, sow- 
eli Lulu li olin e ale. ona li toki pi pona 
pilin tawa soweli ante ale li tawa lon 
ma. taso soweli wan li wile ala toki tawa 
soweli Lulu. ike la, kasi suli li kama anpa 
lon soweli Lulu. 


waso li lon lipu pi nimi “lipu tenpo pi 
waso lili” li toki e tenpo ona. jan li nama- 
ko ike e poka ale la ni li ike tawa waso. 
jan pi mun ante li kama. jan li pilin sama 
waso li wile pali. 


kijetesantakalu? li lon lipu pi nimi “olin 
kijetesantakalu”. tenpo open la, ona li 
wile ala e kijtesantakalu ante, li wile e 
moku taso. taso moku li pini la ona li 
wile e kijetesantakalu ante li alasa e ki- 
jetesantakalu ante. 


lipu pi nimi “ni li nasin” la jan li lon ku- 
lupu. kulupu li awen li pali pona. jan pi 
kulupu ante li ike tawa ona. taso jan 
pali wan li kama toki tawa jan pi kulupu 
ante. 


sina olin ala olin e nimi “mu”? olin la lipu 
pi nimi “waso Mumu li mu ala” o pona 
tawa sina. mu mute li li lipu ni. a, taso 
mu li pona ala tawa waso Mumu li lon 
poka ale pi waso Mumu. waso Mumu li 
wile e toki. ni la ona li alasa e ma toki e 
ijo toki. 


o lukin e lipu ale e ale lipu lon 
utala.pona.la. ona ale li pona. 


1 "kijetesantakalu" li soweli pona 
4 


tomo tawa 
tan jan Alonola 


tomo tawa mute li lon. jan li kepeken 
ona tawa ijo mute: tawa jan, tawa ijo, 
tawa esun 


tenpo pini mute la, jan li pali e sike tawa. 
kulupu ante mute la, jan li pali e ona lon 
tenpo sama. tenpo kama la, jan li pana 
e sike lon poka tomo. ni la, tomo tawa li 
lon. taso tenpo pini la, jan anu soweli li 
tawa e tomo tawa. 


tenpo kama la, jan li pali e ilo kon. ilo ni 
li pana e wawa tan kon telo seli. jan li 
kepeken e ilo kon tawa tomo tawa, taso 
tomo tawa ni li tawa lon nasin pi linja 
kiwen taso, lon nasin ante ala. 


tenpo kama la, jan li kepeken e ilo kon 
tawa tomo tawa pi nasin linja ala. jan 
sona mute li kama sona, li kama pali 
e ijo mute sin tawa tomo tawa. suli la, 
tenpo sike pini (1828) la, tomo tawa 
suli pi tawa jan li tawa kepeken ilo kon 
lon nasin ni: tan ma tomo Lonton (Lon- 
don) tawa ma tomo Pa (Bath) 


tenpo sike kama (1839) la, jan Anteson 
(Robert Anderson) li pali e tomo tawa 
sin: ona li kepeken e wawa tan poki 
wawa. 


tenpo kama la, jan li pali e ilo wawa sin 
(1860, Christian Reithmann), e ilo pi 
sike tu kepeken ilo kon (1869, Pierre 
Michaux en Louis-Guillaume Per- 
reaux), e ijo ante sin mute. suli la, jan 
Pen (Carl Benz, 1886) li pali e tomo 
tawa pona kepeken ilo pi telo wawa. ilo 
li seli e telo wawa li kama e wawa tan 
seli. tenpo sama (1886 € 1887) jan Pen 
en jan Tanle (Gottlieb Daimler) li kama 

jo e lipu lawa tawa tomo tawa ona. lipu 
lawa li toki e ni: jan ni li pali e ijo sin ni, 
jan pali li lawa e ni: jan ante li ken ala 
ken pali e ijo sin. ken la, jan ante o pana 
emani. 


tomo tawa mute pi poki wawa en 
tomo tawa mute pi telo wawa li kama 
lon. jan Senasi (Jenatzy, 1899) li pali e 
tomo tawa. ona li tawa pi wawa mute 
(100km/h) kepeken tomo tawa ni. 


ma Mewika la, jan Po (Henry Ford) en 
jan ante li pali e tomo tawa. ma ale la, 
kulupu esun mute li kama lon. ma Mew- 
ika la, kulupu esun Kenewa Moto (Gen- 
eral Motors) li kama lon (1908). kulupu 
li pali e tomo tawa lili, e tomo tawa suli, 
e tomo tawa pi mani mute, e tomo tawa 
pi mani lili. 


jan li kepeken e tomo tawa tawa pali 
kili, tawa pali kasi. ma mute la, kulupu 
lawa li pali e lawa tawa tomo tawa. sina 
o jo e lipu lawa pi tomo tawa. kin la, 
lawa sin ni li lon: sina ken ala tawa suli 
mute kepeken tomo tawa. 


tomo tawa pi poki wawa li kama mute 


anpa pi telo suli 
tan jan Piku 


mi jan sona. mi wile sona e nasin tawa 
pi ko kiwen lon telo suli. nena li pakala 
la ko kiwen li kama anpa lon insa telo 
suli. nasin seme la ko kiwen li tawa? 
tawa anpa pi ko kiwen li ken ala ken 
pakala e ma tomo lon poka telo? mi 
wile sona e ni. ni li ike tan ni: ko kiwen 
li lon anpa mute li lon insa pi telo suli 
a. tan ni la mi ken ala lukin e ko ni. jan 
sona ante en mi li lon insa tomo tawa 
telo li lon insa telo suli Alansi (Atlantic 
Ocean). mi kepeken e ilo kalama tan 
ni: mi wile sitelen e 
ma anpa telo. ilo li 
pana e sitelen pi pona 
lukin. sitelen ma li jo 
e kule mute: ma sewi 
li loje, ma anpa li laso. 
kepeken sitelen la mi 
ken lukin e sijelo ko pi 
kama anpa. ko kiwen 
mute li lon! ni li pona. 
taso ni li pini ala. mi 
wile lukin e ko kiwen. 
mi kepeken e ilo pi 
pakala kiwen li kama 
jo e kiwen tan anpa pi 
telo suli. ilo pakala ki- 
wen li linja lukin li suli 
mute. mi kama jo e 


palisa kiwen. palisa ni li jo e pakala lon 
insa kiwen. tawa ma anu tawa anpa ko 
li pali e pakala ni? mi lukin e kiwen lon 
anpa e sijelo pi ko kama anpa. insa kiw- 
en ni la pakala li lon ala! pini la mi sona 
e ni: ko kiwen li kama anpa li pakala e 
ona. ni li ike tan ni: pakala tu ken kama. 
ken la tenpo kama la sijelo pi ko kiwen 
li kama anpa mute. ni li ken pali e mon- 
suta! telo li ken pakala e ma tomo lon 
poka telo. mi sitelen e ni lon lipu sona. 
pini la jan li sona e ike pi anpa pi telo 
suli. 


1 "monsuta" li ike, li pakala e jan 


soweli Kapipala 
tan jan Alonola 


kulupu pi ilo sona la, jan ale li toki e ni: 
soweli Kapipala li suwi a. sitelen musi 
en sitelen tawa musi mute li lon. tan 
seme? o lukin e soweli Kapipala lon 
poka mi! 


nimi sin la, soweli Kapipala li misa suli. 
misa li soweli lili, li moku e ijo mute ke- 
peken kiwen uta suli ona. kulupu misa 
la, soweli Kapipala li suli a. 


soweli Kapipala li jo e kiwen uta suli. 
ona li ken moku pona kepeken kiwen 
uta ona. sijelo pi soweli Kapipala li sike 
mute. sijelo ona li suli mute, li sama jan 
lili. taso noka ona li suli ala. nena en oko 
en sike kute li sewi muta tan ni: soweli 
li ken tawa telo, li ken moku e kon, li ken 
lukin lon tenpo sama. len ona li loje jelo, 
li kiwen. 


soweli Kapipala li lon ma Amelika 
seli. soweli Kapipala li lon poka 
telo tan ni: telo li pona mute tawa 
soweli Kapipala. ma li seli la, ona li 
tawa telo. ike li lon la, ona li tawa 


tawa pi poki monsi pi ma 
Asija nanpa luka tu wan: 
ma Palata 
tan jan Polo 
ma Palata li ma pi musi mute li ma pi 
ante mute. ona la jan pi mani mute li 
lon. jan mute pi mani ala kin li lon. ona li 


jo e tomo epiku? pi tenpo pini, taso ona 
li jo e ma tomo mute pi jan mute mute. 


dl "epiku" li sama "pona mute" 

telo. taso tenpo pimeja la, ona li tawa 
ma kasi, li lape. 


soweli Kapipala li lon kulupu mama. 
soweli Kapipala li ken jo e kulupu suli 
pi mama ala. tenpo telo la, ona li moku 
mute, li kama jo e wawa. tenpo seli la, 
ona li tawa poka telo. tenpo ni la, moku 
lili li lon. namako la, soweli Kapipala li 
pona tawa soweli ante mute. 


soweli Kapipala li moku e ijo mute. ma 
pi jan ala la, ona li moku e kasi linja. ma 
kasi jan la, ona li moku e kili. sijelo ona li 
nasa: ona li (ken) moku e jaki ona. 


soweli Kapipala mute li lon. ona li suwi 
ala suwi tawa sina? 


ma tomo ni la tomo tawa li mute ike. 
tan ni la kon li jaki mute. suli la ma 
Palata li ma pi nasin sewi mute. nasin 
sewi lawa pi ma Palata li tu tu: ona li 
nasin sewi Intu li nasin sewi Siki (Sikh) 
li nasin sewi Sawin (Jain) li nasin sewi 
Puta. nasin sewi ni li jo e ijo sama 
mute. pana lukin la ona ale li pilin e ni: 
jan li moli, la jan li kama lon sin. ale ni 
li sama poki. mi ale li kama lon sin lon 


tenpo mute lon ma ni. ona li ike. mi ale 
o pali wawa tawa ni: mi ale o weka tan 
sike pi lon sin ni (samsara). jan li kama jo 
e suno insa, la ona li pini lon sin li kama 
wan lon ale ni. ni li nasin sewi majuna? 
pi ma Palata, taso jan mute pi nasin 
sewi Isilan kin li lon. 


mi tawa ma Palata lon tenpo tu wan. 
tenpo nanpa wan la mi tawa ma tomo 
Potakaja (Bodhgaya). ma tomo lili ni li 
lon ma Palata pi nasin lete. ona li ma 
pi suno insa pi jan Puta, taso lon tenpo 
pi jan Puta la nimi pi ma ni li Uluwela 
(Uruvela). tawa mi la ma tomo ni li epi- 
ku a. tomo mute pi nasin sewi Puta tan 
ma mute pi nasin sewi Puta li lon. taso 
tomo suli nanpa wan li tomo pi nasin 
sewi Puta Makaposi (Mahabodhi). lon 
poka pi tomo ni la kasi suli sewi Posi 
(Bodhi) li lon. tenpo pini pi suli mute 
mute la lon anpa pi kasi suli ni la jan Si- 
tata li kama jan Puta. ona li tawa noka 
lon tenpo mute lon ma Palata pi nasin 
lete. ona li pali e pali mute pi nasin sewi. 
tenpo suno wan la ona li pini lon ma 
Potakaja li anpa monsi lon anpa pi kasi 
suli Posi. ona li weka e toki insa li alasa 
insa ona lon tenpo suli, la ona li kama jo 
e suno insa. tenpo kama la ona li kama 
ala lon sin. 


mi awen lon tenpo esun wan lon ma 
tomo Potakaja. mi lukine ijo mute pi na- 
sin sewi Puta. mi pali e pali weka pi toki 
insa lon anpa pi kasi suli Posi. mi tawa 
noka mute lon insa pi ma tomo. mi sike 
noka mute e tomo Makaposi. mi tawa 
noka mute kin pi weka pi ma tomo. mi 
moku e moku pona pi ma Palata. ale li 
pona tawa mi, mi pilin pona mute a! 


2 "majuna" li sama "sin ala" 


tenpo nanpa tu la mi tawa ma tomo 
Walanasi (Varanasi). ma tomo ni li ma- 
juna, li pona mute li ma pi sewi mute lon 
ma Palata. ona li lon poka pi nasin telo 
Kansi (Ganges), nasin telo pi suli nanpa 
wan pi ma Palata. lon insa pi nasin telo 
ni la jan li telo e sama tan ni: telo ni li 
sewi. jan moli li kama seli lon poka pi 
nasin telo ni. kama la jan li pana e ko seli 
ona lon nasin telo ni. 


weka ala pi ma tomo Walanasi la ma 
tomo lili lili Sana (Sarnath) li lon. mi 
tawa ma tomo ni kin, mi awen lon ma 
tomo ni lon tenpo suno tu. ma tomo 
Sana li suli tan ni: jan Puta li open pana 
e sona pi nasin sewi sin ona lon ma ni. 
lon ni la jan ken lukin e nena suli pi na- 
sin sewi Puta Tame (Dhamek Stupa). 

kama la mi tawa ma tomo lili lili Kusina- 
la (Kushinagar) kepeken tomo tawa 
esun. ona li weka mute tan ma tomo 
Walanasi. mi open e tawa lon tenpo pi 
open suno, mi pini e tawa lon tenpo pi- 
meja. ma tomo Kusinala li suli tan ni: jan 
Puta li moli lon ni. ma tomo Kusinala la 
mi lape lon tenpo pimeja wan taso lon 

pilin 


tenpo sin la, mi lukin e 
sitelen tawa "utala mun" 
(Star Wars) 


tan jan Alonola 


utala mun li kulupu pi sitelen tawa. 
suli la, kulupu tu wan pi sitelen tawa tu 
wan li lon. tenpo open la, jan Sose Luka 
(George Lucas) li pali e kulupu sitelen 
tawa pi nanpa tu (nanpa wan ala!). ten- 
po kama la, ona li pali e kulupu sitelen 
tawa pi nanpa wan. pini la, kulupu sitel- 
en tawa pi nanpa tu wan li kama lon. 
taso, sitelen tawa suli ante en sitelen 
tawa lili ante li lon kin. 


utala mun la, jan pona en jan ike li lon. 
jan pona la, jan pi wawa mute li lon. 
nimi ona li jan Jesi (Jedi). jan ike la, jan 
pi wawa mute li lon kin. nimi ona li jan 
Si (Sith). sitelen tawa ale la, jan pona en 
jan ike li utala. utala ala la, ijo ante li lon: 
olin en ilo sin en jan pi ma ante en sow- 
eli (suwi) pi ma ante li lon. 


tenpo pini lili la, mi lukin sin e sitelen 
tawa utala mun. pilin mi li wan ala. 

luka wan la, mi pilin pona tan ni: utala 
mun li jo e nasin pona. jan pona en jan 
ike li pona. jan li jan sona. pilin pona 

mute pi tenpo pini li lon. 

luka ante la, mi pilin ike tan ni: sitelen 
li ike. jan mute li nasa, li pali e ijo nasa. 
mi sona ala e ni: mi pilin pona taso tan 
tenpo pini anu seme? 


mi pilin e ni: pilin ala pi tenpo pini la, 
utala mun li kulupu pona pi sitelen taso. 
taso ona li kulupu pi pona mute ala pi 
sitelen tawa. ni la, mi toki tawa sina: 
utala mun li pona ala pona tawa sina? 


mn, “Po. e 


o pali e mulapisu!! 
tan kije Enki 


toki! sina wile ala wile moku e mulapi- 
su? toki Italija la, ona li “Pizza”. mi kin li 
wile! o open. 


nanpa wan la, sina wile pali e pan. 
o kama jo e ko pan walo, e namako 
walo, e poki telo tu, e sike mama 
waso wan, e telo pi kili laso, e soko? 
tawa pan. 


owan e ale. ni li wile ala weka tan 
luka sina la, o awen pana e ko pan 
walo. ale li pona la, o pana e ko ni 
tawa poki. o pana e len lon sewi ona. 


1 "mulapisu" li pan lipu loje pi ma Italija 
2 "soko" li kasi ala, li soweli ala, li ante 


pan suwi pi kasi kule 


tan jan Alonola 
pan suwi pi kasi kule li jo e kili lili pi kasi 
kule. kili lili ni li moku pona. tenpo pini 


la, tenpo mute la, mama mama mi li pali 
e pan suwi ni. o pali e ona lon poka mi! 


ijo tawa selo pi pan suwi: 


ko pi telo mama 150g 
insa jelo wan pi sike waso 
ko pan 250g 

ko suwi 150g 

selo lili pi kili jelo 


o awen e tenpo Ola (hour) wan. 


tenpo li pini la, o lipu e sike ni. o pana 
e ko pi kili loje. sina ken pana e kili anu 
soweli anu moku ante a. sina pini pana 
e moku lili la o seli e ona. ijo lili li lon ona 
la sina wile ala awen e tenpo mute. taso, 
mute li lon ona la, sina wile awen a! 


ko pan valo “ke Mama vas? 
telo 
Lili 
N Luka AL 
NG = 
Ko 
Wa 
amako valo kili ebe Joko ha 


ijo tawa insa pi pan suwi: 


telo mama 750ml 

ko tawa pali pan (poki tu) 
kili lili tan kasi kule 200g 
ko suwi 60g 

insa walo wan pi sike waso 


selo pi pan suwi la, o pana e selo lili pi 
kili jelo, e ko pan, e ko suwi tawa poki. o 
waneona.oselie ko pi telo mama. ko pi 
telo mama li telo la, ale li pona. o pana 
e telo tan ko pi telo mama, e insa jelo 
pi sike waso tawa poki. o wan e ona ale 
kepeken luka sina. sina pini la, o tu e ko. 


o kepeken e ko wan tawa anpa pi pan 
suwi. sina o pana e ona lon anpa pi poki 
seli. o pana e ko anpa, e ko ante tawa 
ma lete. 


insa pi pan suwi la, o pana e ko tawa pali 
ko, e telo mama lili tawa poki. o wan e 
ona tu. o wan e telo mama ante, e ko 
suwi. o seli e ona tu. telo mama li seli la, 
o weka e ona tan ma seli, o pana e telo 
ante, e kili lili tan kasi kule. o wan e ona 


toki 


waso en soweli 
tan jan Alonola 


waso li lon tomo soweli. soweli li pali 
e moku pona. taso soweli li kepeken e 
supa moku ike tawa waso. supa moku 
li lipu. waso li ken ala moku tan supa 
moku ni. ni la, soweli li moku e moku 
ale. waso li moku e moku ala. waso li 
pilin ike tan ni, taso ona li toki ike ala. 
waso li wile e ni: soweli li sona e ni: 
soweli li ike. waso li toki e ni: “soweli 
o kama tomo mi. mi wile pana e moku 
tawa sina”. soweli li sona e nasin waso. 
ona li wile ala kama. taso waso li toki 
mute la, soweli li kama tomo waso. 

A 


Ő 


ale. kin la, o seli e ijo ale ni. o ko e insa 
walo pi sike walo lon poki ante. ona li ko 
la, o pana kin. 


o kama jo e ko anpa tan ma lete. o pana 
e ko (tawa insa pi pana suwi) lon sewi 
ko anpa. o pana e ko ante la lon sewi pi 
ona ale. 

o pana e ko pini tawa ilo seli lon tenpo 
suli (1h, 175°C). 


o moku pona! 


soweli li lon tomo waso. waso li pali 
e moku pona. taso waso li kepeken e 
supa moku ike tawa soweli. supa moku 
li linja. waso li ken moku e moku kepek- 
en uta linja ona. taso soweli li jo ala e 
uta linja, li ken moku ala e moku. ni la, 
waso li moku e moku ale. soweli li ken 
lukin taso e moku. pini la, soweli li tawa, 
li toki: “waso o, sina pona. mi sona e ni 
tan sina: mi pali e ijo ike. mi o ante e na- 
sin mi.” 


o sona e ni: 
sina wile e ni: jan ante li pona tawa sina 
la, o pona tawa jan ante. 


ma Masuno 
tan jan Na 


toki! ma Masuno li ma seli kon suwi! 
jan Masuno li kepeken taso e toki pona. 
nasin sewi pi ma Masuno e ni: sewi 
olin li mama Osusasi. mama Osusasi li 
sike mama pi kiwen lon ma seli kon. jan 
Masuno mute li lon insa mama Osu- 
sasi. jan Masuno ante li lon e ma tomo 
Omosuno e ma tomo Ponso e ma Loje- 
ma. ma Masuno li suli! 


ma tomo Omosuno li tomo mute lon 


Sanu$o 
g(opN?WH) 


ma Masuno. jan Omosuno li mani mute 
li lon e tomo insa nena. 

ma Ponso li telo li lete. jan Ponso li alasa 
kala li lon e tomo ko. 

ma Lojema li telo ala mute li nena suli. 
jan Lojema li kiwen sama li wawa mute! 
taso, jan Lojema li lon nanpa lili. 


lon poka ma Masuno la ma Sanuso. jan 
Sanuso li toki pona ala li pali mute. taso, 
jan Sanuso en jan Masuno li lon pona. 


ma Masuno li lon ala. ona li lon taso e 
insa lawa mi. 


Kulupu pi ma 
MASUNO 
so LÒ 
5 (ogyony) 

A 


3. 
Loison 


telo suli 
lasa 
AV W 


A, 
gs 


telo Suli Seto 
AV (Tu) 

kijetesantakalu o! 


seme li mi? tan jan Ke Tami 
tan jan Alonola 
mi olin e telo a kijebesantakalu 2 
l ; tun jan 
mi moku e ona kin, Ke Tim; 
mi jo e selo a, 


ona li pona lukin 


mi jo ala e noka, 


vu ike 
e linja, e luka, tenpo = a 
A Sina li kama sim 
taso mi ken tawa, 
mi seli ala mi puna e 


pan Suwi f 


o moku e mi pona! 
seme li mi? 


alasa nimi: ma Amelika 
tan jan Sonatan 


o alasa e nimi ma 
Amelika! ona li lon 


EC Wo nasin supa sama nimi 
e e u 0 on tu l a n “Alensina ”li lon nasin 
s k a va ika l k s e sinpin sama “Awisi”. 
nimi ma ni li lon poki 
o am e k n een a p m nimi: 
s t e s m p p sn | ae | LIA 
| Alensina / Awist 
pk | oi |omew i k a p S Ekato /Kalalinuna 
e ua pp l u a mk l a I e i Kanata / Katemala 
Kenata / Kosalika 
npawamapua es i tk Kupa /  Mesiko 
e a n n n mes t nm i no o Mewika / Ontula 
t t k t Palakawi / Panama 
s 0 oase o Papeto / Pasila 
u t s sm i es st o i mt t Pawama / Pelu 
. . Pemuta/Penesuwela 
w pa l a k a w i as t aa e di Sañeka / Sile 
e o e kut ka t e ma | am Sinita / Tominika 
lu l u k a w i ke nata u Vlukawi 
a tom i n i kastet kp 


GW 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 
kije Enki 
jan Ke Tami 
jan Na 

jan Piku 

jan Polo 

jan Sonatan 


jan Alonola 
kije Enki 

jan Ke Tami 
jan Kuwimaku 
jan Na 

jan Piku 


jan Eli 
jan Sonatan 


jan Alonola 
jan Simo 
jan Eli 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can I learn and where can I use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 


9 772752 " 463006 


